#

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՖԻՆԱՆՍՆԵՐԻ ՆԱԽԱՐԱՐ**

N 652-Ն

**Հ Ր Ա Մ Ա Ն**

ՀԱՐԿԱՅԻՆ ԵՎ ՄԱՔՍԱՅԻՆ ՀԱՐԱԲԵՐՈՒԹՅՈՒՆՆԵՐ ԿԱՐԳԱՎՈՐՈՂ ՕՐԵՆՍԴՐԱԿԱՆ ԱԿՏԻ ԿԱՄ ԿԱՌԱՎԱՐՈՒԹՅԱՆ ՈՐՈՇՄԱՆ ՎԵՐԱԲԵՐՅԱԼ ՊԱՇՏՈՆԱԿԱՆ ՊԱՐԶԱԲԱՆՈՒՄՆԵՐԻ ՏՐԱՄԱԴՐՄԱՆ ԿԱՐԳԸ ՀԱՍՏԱՏԵԼՈՒ ՄԱՍԻՆ

Հիմք ընդունելով Հայաստանի Հանրապետության հարկային օրենսգրքի 306-րդ հոդվածի 1-ին մասը, «Նորմատիվ իրավական ակտերի մասին» օրենքի 42-րդ հոդվածի 2-րդ մասը, ինչպես նաև Հայաստանի Հանրապետության վար­­չա­պետի 2018 թվականի հունիսի 11-ի թիվ 743-Լ որոշմամբ հաստատված` Հայաստանի Հան­րա­պետության ֆինանս­ների նախա­րա­րության կանոնադրության 18-րդ կետի 20-րդ ենթա­կետը՝

ՀՐԱՄԱՅՈՒՄ ԵՄ

1. Հաստատել հարկային և մաքսային հարաբերություններ կարգավորող օրենսդրական ակտի կամ Կառավարության որոշման վերա­բեր­յալ պաշտոնական պարզաբանումների տրա­մա­դրման կարգը՝ համաձայն հավելվածի։

|  |  |
| --- | --- |
|  |  |
| ՏԻԳՐԱՆ ԽԱՉԱՏՐՅԱՆ |

Հավելված

 ՀՀ ֆինանսների նախարարի

 2021 թվականի \_\_\_\_\_\_\_\_\_\_\_\_\_\_\_\_ \_\_\_ - N \_\_\_\_\_\_-Ն հրամանի

ԿԱՐԳ

հարկային ԵՎ ՄԱՔՍԱՅԻՆ հարաբերություններ կարգավորող

ՕՐԵՆՍԴՐական ակտի ԿԱՄ ԿԱՌԱՎԱՐՈՒԹՅԱՆ ՈՐՈՇՄԱՆ վերաբերյալ ՊԱՇՏՈՆԱԿԱՆ պարզաբանումների տրամադրման

1. Սույն կարգով կանոնակարգվում են հարկային և մաքսային հարաբերություններ կար­գա­վորող՝ սույն կարգի 2-րդ կետում նշված օրենսդրական ակտերի և Կառավարության որո­շում­­ների (այսուհետ՝ նորմատիվ իրավական ակտեր) վերաբերյալ պաշտոնական պար­զա­բա­նում­ների տրամադրման հետ կապված հարա­բերությունները:
2. Սույն կարգի դրույթները տարածվում են հետևյալ նորմատիվ իրավական ակտերի վերա­­բերյալ պաշտոնական պարզա­բանում­ների տրամադրման հետ կապված հարաբե­րու­թյուն­ների վրա.
3. Հայաստանի Հանրապետության և այլ երկրների միջև կնքված` եկամուտների և (կամ) գույքի կրկնակի հարկումը բացառելու վերաբերյալ համաձայնագրեր.
4. Հայաստանի Հանրապետության վավերացված այլ միջազգային պայմանագրեր` հար­­­կերի և վճարների գծով հարաբերությունների մասով.
5. Հայաստանի Հանրապետության հարկային օրենսգիրք.
6. «Մաքսային կարգավորման մասին» օրենք.
7. Գույքահարկի մասին օրենք.
8. Հողի հարկի մասին օրենք.
9. «Պետական տուրքի մասին» օրենք.
10. Կուտակային կենսաթոշակների մասին օրենք.
11. Հանրային ծառայությունների կարգավորման պարտադիր վճարների մասին օրենք.
12. «Շահութահարկի մասին» օրենք.
13. «Եկամտային հարկի մասին» օրենք.
14. հարկերի և վճարների գծով արտոնություններ սահմանող օրենսդրական ակտեր.
15. սույն կարգի 2-րդ կետի 1-12-րդ ենթակետերում նշված միջազգային պայմանա­գրերի, ինչպես նաև նորմատիվ իրավական ակտերի հիման վրա ընդունված և դրանց կիրա­ռու­թյունն ապա­հովող ենթաօրենսդրական նորմատիվ իրա­վա­­­կան ակտեր:
16. Սույն կարգի դրույթները չեն տարածվում սույն կարգի 2-րդ կետում նշված նոր­մա­տիվ իրա­վա­կան ակտերի վերաբերյալ հարկ վճարողների իրազեկման հետ կապված հարա­բե­րու­թյուն­ների վրա:
17. Պաշտոնական պար­զա­բա­նումը տրամադրում է Հայաստանի Հանրապետության ֆինանս­­­ների նախարարությունը` պաշտոնական պարզա­բան­ման նախագիծը, սույն կարգին համա­­պատասխան, համա­ձայ­նեց­նելով Հայաստանի Հան­րա­պետության պետական եկա­մուտ­­­­­ների կոմիտեի հետ:
18. Պաշտոնական պարզաբանումը տրամադրվում է պարզաբանող մարմնի նախա­ձեռ­նու­­թյամբ կամ այլ պետական մարմնի և տեղական ինքնակառավարման մարմնի միջ­նոր­դու­­թյամբ կամ այլ անձի դիմումի հիման վրա:
19. Պարզաբանող մարմնի նախաձեռնությամբ պաշտոնական պարզաբանում տրա­մա­դրելու դեպքում Հայաստանի Հանրապետության ֆինանսների նախարարու­թյունը մշակում է պաշտոնական պարզա­բան­­ման նախագիծ և ներկայացնում է Հայաստանի Հան­րա­պետու­թյան պետական եկա­մուտների կոմիտե` համա­ձայ­նեցման: Այլ պետական մարմնի և տեղա­կան ինքնակառավարման մարմնի միջնորդությամբ կամ այլ անձի դիմումի հիման վրա պաշ­տո­նական պար­զա­բանում տրամադրելու դեպքում Հայաստանի Հանրապետության ֆինանս­ների նախա­­­րա­րու­­թյունը համապատասխան միջնորդությունը կամ դիմումը ստանալուց հետո՝ 7 աշխա­տան­քա­յին օրվա ընթացքում, մշակում է պաշ­տո­նա­կան պարզա­բան­­­ման նախագիծ և ներ­կա­յաց­նում է Հայաստանի Հան­րա­պետու­թյան պետա­կան եկա­մուտ­ների կոմիտե` համա­ձայ­նեցման:
20. Հայաստանի Հանրապետության պետական եկամուտների կոմիտեն սույն կարգի 6-րդ կետում նշված նախագիծը ստանալուց հետո՝ 3 աշխատանքային օրվա ընթացքում, պաշ­տո­նա­կան պարզաբանման նախագծի վերաբերյալ դիրքորոշումը ներկայացնում է Հայաս­տանի Հան­րա­պետության ֆինանսների նախարարություն: Այն դեպքում, երբ Հայաստանի Հան­րա­պե­տու­թյան պետական եկամուտների կոմիտեն առաջարկություններ և (կամ) առար­կու­թյուններ ունի պաշ­տոնական պարզաբանման նախագծի վերաբերյալ, Հայաստանի Հան­­րա­­պետության ֆինանս­ների նախարարություն ներկայացվող դիրքորոշման մեջ նշվում են նաև այդ առա­ջար­կու­թյունների և (կամ) առարկությունների հիմնավորումները: Հայաս­տանի Հան­րապետության ֆինանսների նախարարությունը պաշտոնական պարզաբանման նախա­գծի վերաբերյալ Հայաս­տանի Հանրա­պե­տու­թյան պետական եկամուտների կոմիտեի դիրքո­րո­շումը ստանալուց հետո, ըստ անհրա­ժեշ­տու­թյան, լրա­­մշա­կում է պաշտոնական պարզա­բան­ման նախագիծը, իսկ պաշտոնական պարզա­բան­ման նախա­գծի վերաբերյալ Հայաս­­տանի Հան­րա­­պե­տու­թյան պետական եկամուտների կոմի­տեի առա­­ջարկությունները և առար­կու­թյուն­ները Հայաստանի Հանրապետության ֆինանսների նախա­­րարության կող­մից ընդու­նելի չհա­մար­վելու դեպքում ՀՀ ֆինանսների նախա­րա­րու­թյունը ներկայացնում է համա­պա­տաս­­խան հիմ­նա­վորումներ և միասնական դիրքորոշում ձևա­­վորելու նպատակով կազ­մա­կեր­պում է աշխա­տան­քային քննարկում՝ 3 աշխատանքային օրվա ընթացքում:
21. «Նորմատիվ իրավա­կան ակտերի մասին» օրենքով սահ­մանված կարգով պաշ­տո­­նա­կան պարզաբանման տրա­մա­դրումը 15 աշխատանքային օրով երկարաձգելու դեպ­քում սույն կարգի 6-րդ և 7-րդ կետերով սահմանված ժամկետները կարող են վերանայվել։
22. Հայաստանի Հանրապետության ֆինանսների նախարարության կողմից ստորա­գր­ված պաշտոնական պարզաբանումը ստորագրման օրը ներկայացվում է Հայաստանի Հան­րա­­­­պե­տու­թյան պետական եկամուտների կոմիտե, որը 1 աշխատանքային օրվա ընթաց­քում այն ստո­րա­գրում է և վերադարձնում է Հայաստանի Հանրապետության ֆինանսների նախա­­­­րա­րու­թյուն:
23. Սույն կարգին համապատասխան տրամադրվող պաշտոնական պարզաբանման վրա կատարվում է «Համաձայնեցված է Հայաստանի Հանրապետության պետական եկա­մուտ­­­­ների կոմիտեի հետ» գրառումը: